stanford-oval/wikipedia huggingface dataset:
אלכסנדרו מירודן
מינימום

אלכסנדרו מירודן ייסד, ערך וכתב את מרבית תוכנו של הירחון הישראלי בשפה הרומנית, Minimum במשך 24 שנים. הגיליון הראשון של הירחון פורסם ב-1 באפריל 1986 והגיליון האחרון, מספר 276, שהוקדש לסיכומים והספדים, הופיע בסמוך למותו, ב-1 באפריל 2010.
בעבר הסביר מירודן שייסוד הירחון היה סוג של נקמה. לאחר עלייתו ארצה מירודן נהג לכתוב לעיתונות הישראלית בשפה הרומנית של התקופה ובעיקר ל-Revista mea, שם פרסם קטעים מ"המילון הלא קונבנציונלי של הסופרים היהודים בשפה הרומנית" וגם נושאים אחרים וביניהם חקירות עיתונאיות. באמצע שנות השמונים, הבעלים של Revista mea מכר את החזקתו לתאגיד העיתונים בהנהלתו של שבתאי הימלפרב וזה, לדברי מירודן, לאחר שמירודן התחיל לפרסם חקירה עיתונאית מסוימת, הורה למנוע ממנו המשך פרסום. היות שלא היו עוד עיתונים ברומנית, שלא נוהלו על ידי הימלפרב, מירודן החליט לפתוח כתב עת משלו.
כתב העת מינימום נוהל ונכתב בעיקר על ידי מירודן עצמו ונערך על ידי סאנדה פרי.
מיצירותיו

1956 Ziariştii "העיתונאים"
1959 Reportaj 45 "דיווח 45"
1960 Cele cinci cercuri "חמשת המעגלים"
1960 Celebrul 702 ‏"702 הנודע"
1963 Şeful sectorului suflete "מנהל מחלקת נשמות"
1963 Noaptea e un sfetnic bun "הלילה הוא יועץ טוב"
1968 Camuflaj "הסוואה"
1969 Replici "רפליקות"
1969 Primarul lunii şi iubita sa "ראש העירייה של הירח ואהובתו"
1969 Transplantarea inimii necunoscute "השתלת הלב הלא מוכר"
1972 Piese de teatru I-II "יצירות תיאטרליות כרכים 1, 2"
1973 Trei simple texte antifasciste "שלושה טקסטים אנטיפשיסטים פשוטים"
1975 Tovarăşul feudal şi fratele său "החבר הפאודל ואחיו"
1977 Pasiune plus raţiune sau temă de luptă "תשוקה יחד עם היגיון או נושא למאבק"
1982 Contract special de închiriat oameni "חוזה מיוחד להשכרת בני אדם"
1986 Dicţionar neconvenţional al scriitorilor evrei de limbă română "המילון הלא מוסכם של הסופרים היהודים בשפה הרומנית"
הערות שוליים

↑  Berzintu, Lucreţia: In Memoriam Alexandru Mirodan (5 Iunie 1927 – 10 Martie 2010), Clipa.com, Cultura, 931 Anul XX, 13 3 2010
| --- | --- |
בקרת זהויות :  NLI: 987007289051005171  PLWABN: 9810576457805606  BnF: cb12103607d (data)  CiNii: DA08991747  GND: 1068892218  ISNI: 0000 0000 8160 7760  LCCN: nr93025855  NKC: ola2007404962  NTA: 132034905  SUDOC: 029400341  VIAF: 85047956   WorldCat (עם VIAF): 85047956
אנרגיה פנימית

אנרגיה פנימית הוא גודל בתרמודינמיקה שמתאר את האנרגיה של מערכת תרמודינמית. מסומן בדרך כלל באות  U, ולעיתים באות  E.
האנרגיה הפנימית כוללת את האנרגיה הבלתי מסודרת של המערכת, כלומר את האנרגיה הקינטית של חלקיקים יחסית למרכז המסה של הגוף (אנרגיה תרמית), או את האינטראקציות בין החלקיקים השונים שמרכיבים את המערכת (כמו אינטראקציה חשמלית בין החלקיקים, או קשרים כימיים). היא לא כוללת אנרגיה קינטית או פוטנציאלית של הגוף כולו.
נכון לרגע זה, לא ניתן לחשב את האנרגיה הפנימית בכל מצב כלשהו אך ניתן לחשב את שינוי האנרגיה הפנימית שעובר הגוף בין 2 מצבים (הפרש האנרגיה הפנימית שהייתה לגוף אחרי פעולה לאנרגיה הפנימית שהייתה לו לפני).
לפי החוק הראשון של התרמודינמיקה הנוסחה היא  \Delta U=W+Q כאשר  W הוא סך כל העבודות של הגוף (בג'ול) ו- Q הוא סך אנרגיית החום של הגוף (בג'ול).
היחידות של האנרגיה הפנימית הן יחידות של אנרגיה (ג'ול, ארג, או קלוריה – שהיא יחידת האנרגיה ההיסטורית בה השתמשו בתרמודנימיקה), והיא גודל אקסטנסיבי.
בתרמודינמיקה

האנרגיה הפנימית היא הפוטנציאל התרמודינמי שהמשתנים הטבעיים שלו הם האנטרופיה  S הנפח  V, ומספר החלקיקים  N_{i}, כלומר הוא מתאים למקרה של מערכת מבודדת תרמית, עם נפח קבוע. מבחינה מתמטית דבר זה מובע על ידי:
הביטוי עבור הדיפרנציאל של האנרגיה הפנימית הוא למעשה הצורה הדיפרנציאלית של החוק הראשון של התרמודינמיקה, שהוא חוק שימור האנרגיה עבור מערכות תרמודינמיות:
מביטוי זה ניתן לחשב את:
| --- | --- |
הטמפרטורה –:  T=\left({\frac {\partial U}{\partial S}}\right)_{V,N_{i}},
הלחץ –:  P=-\left({\frac {\partial U}{\partial V}}\right)_{S,N_{i}},
הפוטנציאל הכימי –:  \mu _{i}=\left({\frac {\partial U}{\partial N_{i}}}\right)_{S,V}.
הדיפרנציאל של האנרגיה הפנימית, שכאמור נובע מהחוק הראשון של התרמודינמיקה, הוא הבסיס שממנו בעזרת טרנספורמי לז'אנדר ניתן לקבל את הביטויים עבור הדיפרנציאלים של שאר הפוטנציאלים התרמודינמיים, ואת הפוטנציאלים עצמם. למרות זאת, מאחר שהתנאים של מערכת מבודדת תרמית עם נפח קבוע אינם נפוצים במערכות תרמודינמיות, מושג האנרגיה הפנימית פחות שימושי מהפוטנציאלים התרמודינמיים האחרים.
Close to Seven

Close to Seven (בעברית: קָרוֹב לְשֶׁבַע) הוא אלבום האולפן החמישי של הזמרת-יוצרת הגרמנייה סנדרה. הוא יצא לאור ב-17 בפברואר 1992, בהוצאת חברת התקליטים וירג'ין רקורדס. מתוך האלבום יצאו שני סינגלים: "Don't Be Aggressive", ו-"I Need Love".
האלבום הגיע למקום השביעי במצעד האלבומים שבגרמניה.
רקע וקידום

בינואר 1992, הוציאה סנדרה את הסינגל המוביל מתוך האלבום "Don't Be Aggressive". השיר הפך ללהיט בין-לאומי, והגיע למקום השביעי במצעד של נורווגיה, ולמקום השמיני במצעד שבפינלנד. בנוסף לכך, יצא לו וידאו קליפ נלווה שנועד לעזור לו בקידום המסחרי ברחבי העולם.
לאחר מכן, יצא השיר "I Need Love", כסינגל השני מתוך האלבום. הוא זכה להצלחה מתונה במדינות אירופה, אך לא הצליח לשחזר את הצלחת הסינגלים הקודמים של סנדרה. בעקבות ההצלחה של "Don't Be Aggressive", הוחלט שהיא תוציא אלבום להיטים נוסף בשם 18 Greatest Hits, בו נכללו שמונה-עשר הלהיטים הגדולים ביותר שלה.
הצלחה מסחרית

בשבוע יציאתו הצליח Close to Seven להגיע למקום השלושה-עשר במצעד האלבומים שבשווייץ, והצליח לשהות שם במשך מספר שבועות, אך לא הצליח לקבל תואר כלשהו – הצלחתו לא התבטאה במצעד השנתי של המדינה. בשוודיה, הצליח להגיע למקום העשרים-ושבעה במצעד האלבומים של המדינה, ובכך עקף את מיקום השיא של אלבומה הקודם Paintings in Yellow, שהגיע למקום השלושים. בנוסף לכך, זכה להצלחה נאה באירופה, כאשר הגיע במצעד האלבומים של היבשת למקום העשרים-וארבעה.
בגרמניה זכה Close to Seven להצלחה רבה כאשר הגיע למקום השביעי במצעד האלבומים של המדינה. באוסטריה הגיע למקום העשרים-ושישה במצעד האלבומים של המדינה, תוך שבצרפת זכה להצלחה רבה כאשר הגיע למקום השמונה-עשר במצעד האלבומים של המדינה, אך לא קיבל תואר כלשהו.
רשימת רצועות

| Close to Seven> מס' | Close to Seven> שם | Close to Seven> משך | Close to Seven>  | Close to Seven>  | Close to Seven>  | Close to Seven>  | Close to Seven>  | Close to Seven>  | Close to Seven>  |
| --- | --- | --- | --- | --- | --- | --- | --- | --- | --- |
| 1. | Don't Be Aggressive  | 4:45 |  |  |  |  |  |  |  |
| 2. | Mirrored in Your Eyes  | 3:26 |  |  |  |  |  |  |  |
| 3. | I Need Love  | 3:24 |  |  |  |  |  |  |  |
| 4. | No Taboo  | 3:50 |  |  |  |  |  |  |  |
| 5. | When the Rain Doesn't Come  | 4:43 |  |  |  |  |  |  |  |
| 6. | Steady Me  | 3:57 |  |  |  |  |  |  |  |
| 7. | Shadows  | 3:50 |  |  |  |  |  |  |  |
| 8. | Seal It Forever  | 4:51 |  |  |  |  |  |  |  |
| 9. | Love Turns to Pain  | 4:59 |  |  |  |  |  |  |  |
| 10. | Your Way to India  | 6:01 |  |  |  |  |  |  |  |
| משך כולל: | משך כולל: | 43:46 |  |  |  |  |  |  |  |
מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 26 |
|  אירופה | מצעד האלבומים האירופאי | 24 |
|  גרמניה | GfK – טופ 100 | 7 |
|  הולנד | מצעד 100 האלבומים ההולנדיים | 87 |
|  נורווגיה | VG-lista | 20 |
|  צרפת | SNEP | 18 |
|  שוודיה | סוורייטופליסטן | 27 |
|  שווייץ | המצעד השווייצרי | 13 |
הערות שוליים

1 2  Sandra - Close To Seven, Discogs (באנגלית)
1 2  Sandra - Don't Be Aggressive, Discogs (באנגלית)
1 2 3  Sandra - I Need Love, Discogs (באנגלית)
1 2  Offizielle Deutsche Charts - Offizielle Deutsche Charts, www.offiziellecharts.de
↑  norwegiancharts.com - Sandra - Don't Be Aggressive, norwegiancharts.com
↑  Pennanen, Timo., Sisältää hitin : levyt ja esittäjät Suomen musiikkilistoilla vuodesta 1972, Helsingissä: Otava, 2006, ISBN 951-1-21053-X
↑  18 Greatest Hits (The Video), www.sandranet.com
↑  18 Greatest Hits, web.archive.org, ‏2011-10-07
↑  AllMusic | Record Reviews, Streaming Songs, Genres & Bands, AllMusic (באנגלית)
↑  Sandra - swisscharts.com, swisscharts.com
1 2  swedishcharts.com - Discography Sandra, swedishcharts.com
↑  "European Top 100 Albums" (PDF). Music & Media. Vol. 9 no. 12. Amsterdam. 1992-03-21. p. 29. Retrieved 2019-08-11.
↑  Discographie Sandra - austriancharts.at, austriancharts.at
↑  InfoDisc : Tous les Albums classés par Artiste, www.infodisc.fr
| סנדרה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Long Play • Mirrors • Into a Secret Land • Paintings in Yellow • Close to Seven • Fading Shades • The Wheel of Time • The Art of Love • Back to Life • Stay in Touch |  |
| אלבומים שונים | Reflections • The Platinum Collection • The Very Best of Sandra |  |
| אלבומי אוסף | Everlasting Love • My Favourites • So80s Presents Sandra |  |
| אלבומי להיטים | Ten on One (The Singles) • 18 Greatest Hits • The Essential Sandra |  |
| ערכים קשורים | ערבסקה • אניגמה • מיכאל קרצו |  |
| סנדרה – סינגלים |
| --- | --- | --- |
| The Long Play | "(I'll Never Be) Maria Magdalena" • "In the Heat of the Night" • "Little Girl" |  |
| Mirrors | "Innocent Love" • "Hi! Hi! Hi!" • "Loreen" • "Midnight Man" |  |
| Ten on One (The Singles) | "Everlasting Love" • "Stop for a Minute" |  |
| Into a Secret Land | "Heaven Can Wait" • "Secret Land" • "We'll Be Together" • "Around My Heart" |  |
| Paintings in Yellow | "Hiroshima" • "(Life May Be) A Big Insanity" • "One More Night" |  |
| Close to Seven | "Don't Be Aggressive" • "I Need Love" |  |
| 18 Greatest Hits | "Johnny Wanna Live" |  |
| Fading Shades | "Nights in White Satin" • "Won't Run Away" |  |
| My Favourites | "Secret Land '99" • "In the Heat of the Night '99" • "(I'll Never Be) Maria Magdalena '99" |  |
| The Wheel of Time | "Forever" • "Such a Shame" • "I Close My Eyes" |  |
| The Art of Love | "The Way I Am" • "What Is It About Me" |  |
| Back to Life | "In a Heartbeat" • "The Night Is Still Young" |  |
| Stay in Touch | "Maybe Tonight" • "Infinite Kiss" |  |
| סינגלים אחרים | "Andy mein Freund" • "Japan Ist Weit" • "Everlasting Love (PWL Remix)" • "Secrets of Love" |  |
| --- | --- |
בקרת זהויות :  MusicBrainz release group: f6df6380-3d28-3107-bff2-a1486d75c7f3
אנגיולוגיה

מערכת הדם האנושית
אנגיולוגיה (ביוונית: ἀγγεῖον), הידועה גם כרפואת כלי דם (באנגלית: Vascular Medicine), הוא תחום ברפואה אשר עוסק בכלי הדם ובמחזור הדם.
אנגיולוגיה עוסקת בטרשת עורקים ובתוצאותיה באיברים השונים (למשל צליעה לסירוגין או מפרצת באבי העורקים). כחלק מההתעסקות בטרשת עורקים, קיים העיסוק בתפקוד אנדותל. תחומים נוספים אשר בהם עוסקת האנגיולוגיה כוללים איזון גורמי סיכון למחלת לב, קרישת יתר, מחלות לימפה, מחלות ורידים כולל פקקת ורידים ותסמונת בתר פקקת (תסמונת פוסט פלביטית; Postphlebitic syndrome ופגמים מולדים שונים במערכת כלי הדם.
אנגיולוגיה בעולם

באירופה אנגיולוגיה קיימת מאז שנות הארבעים של המאה העשרים. לעומת זאת בארצות הברית זהו תחום חדש יחסית מאז שנות השמונים המאוחרות בלבד. בארצות הברית התחום נקרא רפואת כלי דם (Vascular Medicine).
מרכזים שונים בוחרים להתייחס למקצוע האנגיולוגיה באופנים שונים. לכן, אפשר למצוא רופאים אשר טוענים שהם עוסקים במקצוע זה תוך גישה פולשנית (צנתורים, למשל) ובמקומות אחרים אילו יהיו רופאים אשר מרבית עיסוקם במרפאה או ליד מיטת החולה.
קיימים עיתונים מקצועיים שונים אשר מפורסמים בעולם ואשר קשורים לתחום רפואת כלי הדם. דוגמאות הם Angiology ו-Vascular Medicine. קיימים גם איגודים שונים אשר עוסקים בתחום האנגיולוגיה וביניהם ה-International Union of Angiology ו-Society for Vascular Medicine.
הכשרת רופא כלי דם / אנגיולוג

אנגיולוג הוא רופא אשר עוסק באנגיולוגיה. בארצות הברית אותו רופא ייקרא רופא כלי דם (בשונה ממנתח כלי דם). בחלק מהמקרים רופא כלי דם יהיה קרדיולוג אשר בחר להרחיב את ידיעותיו בכיוון זה, ובאחרים יהיה רופא פנימי ואף רופא כללי אשר המשיך לכיוון זה אחרי תום לימודיו.
הכשרת אנגיולוג אורכת בין שנתיים לבין שלוש שנים וכוללת מרכיבים תאורטיים ומעשיים רבים. על אנגיולוג להכיר את תחומי העיסוק של רופאים שונים איתם בא במגע יומיומי ואשר איתם יטפל בחולים מורכבים. לכן, מרבית האנגיולוגים מבינים היטב בבדיקות הדמיה של כלי דם כגון אולטרה סאונד מסוג דופלקס ודופלר, סי טי של כלי הדם (המכונה CTA או Computed Tomographic Angiography) ודימות תהודה מגנטית של כלי דם, המכונה "MRA" (שזה Magnetic Resonance Angiography).
אנגיולוגים רבים עוסקים בקרישי דם. חלק מהגישה דומה לזו הנהוגה על ידי רופאים המטולוגים, אך בשונה מהם, אנגיולוגים לוקחים בחשבון מאפיינים אנטומיים של הורידים ומנצלים את בדיקות ההדמיה לטיפול מותאם אישית.
נושא נוסף שבו עוסקים רופאי כלי דם הוא חסימות בעורקים. לרוב, החסימות נובעות מטרשת עורקים, אבל יש גם סיבות נדירות יותר לחסימות. הטיפול הוא לרוב תרופתי. טיפולים נוספים כוללים פעילות גופנית מותאמת, ולעיתים פחות קרובות צנתורים וניתוחי מעקפים. לכן, על האנגיולוג להכיר את כל הגישות לאבחון ולטיפול במצבים אלו.
Close to the Edge

Close to the Edge הוא אלבומם החמישי של להקת הרוק המתקדם יס. האלבום יצא לאור על ידי חברת אטלנטיק רקורדס בספטמבר 1972. האלבום הגיע למקום הרביעי במצעד האלבומים הבריטי, ובארצות הברית הגיע למקום ה-3 במגזין בילבורד ונשאר שם במשך 32 שבועות. בהולנד, הגיע האלבום למקום ה-1 במצעד האלבומים ההולנדי; המקום הגבוה ביותר שהשיג אלבום כלשהו של הלהקה. בשל הצלחתו של האלבום, הוא הפך לאחד מאלבומי הרוק המתקדם החשובים ביותר.
זהו האלבום האחרון של יס בו השתתף המתופף ביל ברופורד עד לחזרתו הזמנית ב-1990 עד 1992 לאלבום Union ולסיבוב הופעות של האלבום.
היסטוריה

לדבריו של סולן הלהקה ג'ון אנדרסון, שיר הנושא הושפע מספרו של הרמן הסה, סידהרתא. השיר עוקב אחר ההתעוררות של דמותו של הסה "הקרובה לקצה" של נהר (ובאופן סמלי, מהגלגולים הסידוריים של נשמתו), שבו הוא חווה התעוררות רוחנית. מתופף הלהקה ביל ברופורד, כתב באוטוביוגרפיה שלו ששם השיר (קרוב לקצה), היווה את מצבו עם הלהקה כמו באלבום הקודם Fragile. לאחר אלבום זה, עזב ברופורד את יס לטובת קינג קרימזון, מה שהוביל לצירופו של מתופף החדש ללהקה, אלן וייט מתופפה לשעבר של Plastic Ono Band. וייט החליף את ברופורד בתחילת סיבוב הופעות הלהקה בארצות הברית.
את ההשפעות הרוחניות שהוצגו על ידי ג'ון אנדרסון, שמאוחר יותר היווה את הבסיס לאלבום Tales from Topographic Oceans, כבר ניכרו במוזיקה ומילים של כל שלושת השירים ב-Close to the Edge. התחדשות וחזרה הם נושאים עיקריים אחרים; שיר הנושא מתחיל ומסיים עם אותם אפקטי קולות של מים זורמים וציפור, וב"Siberian Khatru" יש חזרה על מילים שתי הברות ומשפטים. זה יעלה מאוחר יותר פעמים רבות בשירים כמו "The Revealing Science of God", "Going for the One", "To Be Over", ו-"Rhythm of Love".
האלבום עוסק בשיר אחד מרכזי הידוע כשיר הארוך והאפי ביותר באלבום. באלבום זה בולט ביותר הוא שיר הנושא. מבנה זה חזר גם באלבומים מאוחרים יותר של הלהקה כמו: Relayer (שכולל את "The Gates of Delirium")‏, Going for the One (שכולל את "Awaken")‏, Drama (שכולל את "Machine Messiah")‏, Talk (שכולל את "Endless Dream") ו-Fly from Here שכולל את היצירה בעלת אותו שם.
עטיפת האלבום צוירה על ידי רוג'ר דין. חלק מהתמונות בעטיפה הפנימית של האלבום נעשו על ידי בסיסט הלהקה, כריס סקווייר בזמן שהיה חבר בלהקות, ביניהן The Syn ו-Martyn Adelman.
ביקורת

הלהקה הוציאה סינגל לקידום מכירות בלבד עם תווית לבנה שבה היה רשום "חברה להשמעות" בגרסה של LP נשלחה לתחנות רדיו בארצות הברית בשנת 1972. על התקליט היה את שיר הנושא מחולק למקטעים קצרים. זה נעשה על מנת לנסות ולהגדיל את החשיפה לאלבום ברדיו. רוב תחנות הרדיו לא רצו לשדר שיר באורך של 18 דקות. רוב הקטעים היו בטווח של 3 עד 5 דקות וכולם היו מסומנים על גבי התקליט כדי לסייע לתקליטנים.
במהדורה מיוחדת של מגזיני Q ו-Mojo,  "פינק פלויד והסיפור של הרוק המתקדם", האלבום הגיע למקום השלישי ברשימת "40 אלבומים קוסמיים של רוק". כמו כן, הוא רשום בספר "1001 אלבומים שאתה חייב לשמוע לפני אתה שמת". אתר ארכיוני הרוק המתקדם בחר את האלבום כ"אלבום המתקדם הגדול של כל זמנים". המגזין Guitar World דירג את האלבום במקום ה-67 ברשימה שלהם (בבחירת הקוראים) מתוך 100 אלבומי גיטרה הגדולים של כל הזמנים. מבקרים רבים מחשיבים את "Close to the Edge" כאחד מאלבומי הרוק המתקדם הטובים ביותר שיצאו אי פעם, ומעריצים רבים של יס רואים באלבום כטוב ביותר שיצרה הלהקה אי פעם.
מבקר המוזיקה אנתוני פנטנו הכתיר את האלבום לקלאסיקה.
בשנת 2020 מגזין הרולינג סטון דירג את האלבום במקום ה-445 ברשימת 500 האלבומים הטובים ביותר בכל הזמנים המחודשת.
הוצאה מחודשת

ב-26 באוגוסט 2003, הוציאה חברת Rhino את האלבום בגרסה מחודשת (רימסטר) על תקליטור עם 4 רצועות בונוס: גרסת סינגל ל-"America" ול-"Total Mass Retain" וגרסאות מוקדמות ל-"And You And I" ו-"Siberian Khatru" (תחת השם "Siberia").
רשימת השירים

| מס' | שם | כותב(ים) | משך |
| --- | --- | --- | --- |
| 1. | Close to the Edge" I. "The Solid Time of Change"  II. "Total Mass Retain"  III. "I Get Up, I Get Down"  IV. "Seasons of Man" | ג'ון אנדרסון, סטיב האו | 18:43 |
| 2. | And You and I" I. "Cord of Life"  II. "Eclipse"  III. "The Preacher the Teacher"  IV. "Apocalypse" | אנדרסון, האו, ביל ברופורד, כריס סקווייר | 10:08 |
| 3. | Siberian Khatru  | אנדרסון, האו, ריק וייקמן | 9:00 |
| רצועות בונוס בהוצאה מחודשת משנת 2003> מס' | רצועות בונוס בהוצאה מחודשת משנת 2003> שם | רצועות בונוס בהוצאה מחודשת משנת 2003> כותב(ים) | רצועות בונוס בהוצאה מחודשת משנת 2003> משך | רצועות בונוס בהוצאה מחודשת משנת 2003>  | רצועות בונוס בהוצאה מחודשת משנת 2003>  | רצועות בונוס בהוצאה מחודשת משנת 2003>  | רצועות בונוס בהוצאה מחודשת משנת 2003>  | רצועות בונוס בהוצאה מחודשת משנת 2003>  | רצועות בונוס בהוצאה מחודשת משנת 2003>  |
| --- | --- | --- | --- | --- | --- | --- | --- | --- | --- |
| 4. | America‏ (גרסת סינגל)   | פול סיימון | 4:12 |  |  |  |  |  |  |
| 5. | Total Mass Retain‏ (גרסת סינגל)   | אנדרסון, האו | 3:21 |  |  |  |  |  |  |
| 6. | And You and I‏ (גרסת אלטרנטיבית)   | אנדרסון, האו, ברופורד, סקווייר | 10:17 |  |  |  |  |  |  |
| 7. | Siberia‏ (גרסה מוקדמת לשיר "Siberian Khatru" שהוקלטה באולפן)   | אנדרסון, האו, וייקמן | 9:19 |  |  |  |  |  |  |
ביצוע

ג'ון אנדרסון - שירה
סטיב האו - גיטרה, קולות
כריס סקווייר - גיטרת בס, קולות
ריק וייקמן - קלידים
ביל ברופורד - תופים, כלי הקשה
הערות שוליים

↑  Progressive Rock Top Albums, באתר ארכיוני הרוק המתקדם
| --- | --- |
בקרת זהויות :  MusicBrainz release group: 5a59b948-1961-32ff-80d9-e970c7d4ebe9 
העטיפה הפנימית של האלבום בגרסת ה-LP המקורית.
אפתיח'אר חאן

| --- | --- |

 לידה:  ינואר 1907 
 פטירה:  13 בדצמבר 1949 (בגיל 42) 
 השכלה:  המכללה הצבאית המלכותית בסנדהרסט 
 דרגה:  מייג'ור גנרל 
 פעולות ומבצעים
 המלחמה האינדו-פקיסטנית 
 
מייג'ור גנרל מוחמד אִפְתִיחַ'אר חאן (באורדו: افتخار خان; 10 בינואר 1907 - 13 בדצמבר 1949) היה קצין בצבא הודו הבריטית ולאחר מכן קצין בכיר בצבא פקיסטן.
אפתיח'אר חאן למד במכללה הצבאית המלכותית בסנדהרסט. בתקופת חלוקת הודו ועצמאות פקיסטן, נועד לרשת את הגנרל הבריטי דאגלס גרייסי (אנ') כמפקד העליון, אך מותו בהתרסקות מטוס לפני שנכנס לתפקיד מנע אותו ממנו. הוא אחיו הצעיר של הגנרל הפקיסטני מוחמד אכבר חאן (אנ').
ערך זה הוא קצרמרבנושא צבא ובנושא פקיסטן. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפתיח'אר חאן".
אפתיח'אר מוחמד צ'אודרי

| --- | --- |

 לידה:  12 בדצמבר 1948 (בן 75) כוויתה, פקיסטן 
 מדינה:  פקיסטן 
 השכלה:  Sindh Muslim Law College  אוניברסיטת סינד 
 תפקידים בולטים:  נשיא בית המשפט העליון של פקיסטן, נשיא בית המשפט העליון של פקיסטן, נשיא בית המשפט העליון של פקיסטן 
 מספר צאצאים:  5 
 
אִפְתִיחַ'אר מוחמד צ'אודרי (באורדו: افتخار محمد چودھری; נולד ב-12 בדצמבר 1948) הוא משפטן פקיסטני, שכיהן כנשיא ה-20 של בית המשפט העליון של פקיסטן. בתפקידו זה שימש במשך שלוש קדנציות לא רצופות בין 29 ביוני 2005 ל-11 בדצמבר 2013.
צ'אודרי ניהל מדיניות של אקטיביזם שיפוטי ועל רקע כך עמד בחיכוך מתמיד עם הרשות המבצעת. הוא הודח בידי פרבז מושארף אך חזר אחר כך לתפקידו והדיח בעצמו את ראש ממשלת פקיסטן יוסוף רזא גילאני וממשלתו ב-2012.
ב-2013 פרש לגמלאות וב-2015 הקים את מפלגת הצדק והדמוקרטיה של פקיסטן (PJDP).
Domain Hack

Domain Hack הוא יצירת שם תחום לא סטנדרטי המהווה מעין משחק מילים על בסיס החלקים השונים של שם התחום, בדרך כלל בשילוב סיומת האינטרנט ולעיתים אף עם סיומת האינטרנט המשנית. במקרים רבים נעשה שימוש בסיומת אינטרנט של מדינה מסוימת על מנת ליצור כתובת אינטרנט בעלת משמעות, גם אם אתר האינטרנט אינו משתייך למדינה אליה מקושרת סיומת האינטרנט. השימוש במינוח האנגלי במילה "hack" אינו קשור להאקינג, אלא למובן של התחכמות, תכסיס המבוצע על סיומות האינטרנט ברמות השונות כדי לייצר שם תחום חדש, מושך ומעניין.
לדוגמה, האתר any.do משתמש בסיומת האינטרנט do. (השייכת לרפובליקה הדומיניקנית) כדי לאיית את המילה "Any Do" (שם החברה), האתר blo.gs משתמש בסיומת האינטרנט gs. (השייכת לאיי ג'ורג'יה הדרומית ואיי סנדוויץ' הדרומיים) כדי לאיית את המילה "blogs" באנגלית (בעברית: בלוגים), chronolo.gy משתמש בסיומת gy. השייכת לגיאנה כדי לאיית "chronology" (בעברית: כרונולוגיה) והאתר tel.ly משתמש בסיומת ly. השייכת ללוב כדי לאיית "telly", קיצור נפוץ בסלנג בריטי למילה טלוויזיה, האתר about.me משתמש בדומיין כדי לציין בקיצור את שם ונושא האתר: אנשים שכותבים על עצמם. דוגמה נוספת ניתן למצוא באתר המחשוב הווירטואלי g.ho.st שעושה שימוש בסיומת של סאו טומה ופרינסיפה כדי ליצור את הקיצור GHOST בעבור Global Hosted Operating SysTem - מערכת ההפעלה שהאתר מציע. דוגמה נוספת היא האתר del.icio.us, שמשתמש בסיומת ‏us. (השייכת לארצות הברית) כדי לאיית את המילה "delicious".
סיומת האינטרנט של המדינות הפדרליות של מיקרונזיה, .fm, משמשת פעמים רבות אתרי אינטרנט של תחנות רדיו, בשל ההקשר לאפנון התדר FM המשמש לשידורי רדיו.
יתרונות ה-Domain Hack

Domain Hack יכול לייצר שמות תחום קצרים מהסטנדרטי, למשל blo.gs שאורכו 5 אותיות במקום blogs.com שאורכו 8 אותיות, ובשם התחום i.am יש 3 אותיות בלבד.
כדי למצות את היתרונות הללו, אתרים המשתמשים ב-Domain Hack נוטים להשמיט את הקידומת הנפוצה www. יתרונות אלו גם מביאים לשימושים נוספים ב-Domain Hack - הפניה לאתרים אחרים, וכשם תחום המשמש לחלוקת תתי תחום לאחרים.
ראו גם

שם תחום
Domain Name System
סיומת אינטרנט
הערות שוליים

↑  about.me
אפרילין פייק

| --- | --- |

 לידה:  1981 (בת 43 בערך) סולט לייק סיטי, ארצות הברית 
 מדינה:  ארצות הברית 
 מקום לימודים:  מכללת המדינה לואיס-קלארק 
 שפות היצירה:  רומנית, אנגלית 
 סוגה:  פנטזיה 
 תקופת הפעילות:  מ-2009 
 www.aprilynnepike.com
 
אפרילין פייק (באנגלית: Aprilynne Pike; נולדה ב-1981, סולט לייק סיטי) היא סופרת אמריקאית.
ביוגרפיה

אפרילין פייק נולדה בסולט לייק סיטי וגדלה בפיניקס. היא החלה לכתוב סיפורים בגיל צעיר. בגיל 20 היא סיימה לימודי קולג' בתחום כתיבה ספרותית.
ביחד עם בעלה וארבעה ילדים אפרילין פייק מתגוררת באריזונה.
במשך מספר שנים אפרילין פייק ניסתה למצוא חברת הוצאה לאור שתסכים להדפיס את הספרה הראשון. היא הצליחה רק בשנת 2009 כאשר הוציאה לאור את ספרה "כנפיים". הספר הגיע לרשימת רבי-המכר של הניו יורק טיימס. גם ספרה השני שפורסם בשנת 2010 גם הגיעה לרשימה זו. בשנת 2011 בעקבות פרסום הספר השלישי כל הספרים הועברו לרשימת רבי מכר בתחום סדרות לילדים. בסך הכל סדרה זו כוללת חמישה ספרים כאשר הספר האחרון נכתב שנת 2016.
ביולי 2009, חברת הסרטים וולט דיסני קנתה את הזכויות להפקת גרסה קולנועית של הספר "כנפיים".
בנוסף לסדרה זו, אפרילין פייק כתבה מספר יצירות נוספות. הספר האחרון שלה מסדרת "ממלכת הוורסאל" פורסם בשנת 2018.
הערות שוליים

↑  אתר Variety, כתבה באנגלית על הסרט "כנפיים" 14 ביולי 2009
| --- | --- |
בקרת זהויות :  NLI: 987007293595805171  PLWABN: 9810656316305606  BnF: cb161780774 (data)  CANTIC: a10880896  GND: 1059032589  ISNI: 0000 0000 7708 7424  LCCN: n2008048567  NKC: xx0143631  NLA: 57049361  NLG: 316327  NLK: KAC201106569  NSK: 000541408  NTA: 315381426  RERO: 02-A017652977  SUDOC: 158609352  Trove: 1677764  VIAF: 107054529   WorldCat (עם VIAF): 107054529
אנדראש קון

| --- | --- |
אין תמונה חופשית
 לידה:  8 בנובמבר 1911 נירבאטור, הונגריה 
 הוצאה להורג:  19 בספטמבר 1945 (בגיל 33) בודפשט, ממלכת הונגריה 
 מדינה:  הונגריה 
 מפלגה:  מפלגת צלב החץ 
 השקפה דתית:  נצרות קתולית 
 
האב אנדראש קוּן (בהונגרית: Kun András; ‏9 בנובמבר 1911 – 19 בספטמבר 1945) היה כומר קתולי מהמסדר הפרנציסקני. בתקופת השואה בהונגריה, קון היה גם מפקד חוליה של מפלגת צלב החץ. לאחר מלחמת העולם השנייה הועמד קון לדין על פשעי מלחמה. הוא הורשע ונתלה.
חייו

האב קון נולד בנירבאטור (Nyírbátor), באוסטרו-הונגריה. הוא למד בסמינר ברומא. באיטליה הוקסם קון מהמשטר של המדינה הפאשיסטית. הוא שימש אז כומר במנזר פרנציסקני. בשנת 1943 עזב את המנזר ועבר לבודפשט.
בתחילת 1944 נרשם קון במפלגת צלב החץ הפרו-נאצית. במהלך הכניסה הגרמנית להונגריה במרץ 1944 (מבצע מרגרטה), השתתף קון בהשתלטות של צלב החץ על חלוקת הנשק.
קון פיקד על יחידה של צלב החץ שעסקה בטבח יהודים. במהלך פעילויות אלה המשיך ללבוש את גלימת הכמורה שלו והצווארון הרומי. ציוויו בעת הוצאה להורג היה בדרך כלל - "בשם המשיח - אש!"
ב-12 בינואר 1945 פרצה חוליה של קון לבית החולים היהודי ברחוב מארוס (בית החולים של "בודה חברה קדישא"), שבו נורו 149 חולים ורופאים יהודים. בהזדמנות אחרת, פלש עם יחידתו לבית החולים סנט ג'ון ושם נרצחו בין 80 ל-100 איש. כיתתו פלשה גם לבתי מחסה שם שהו יהודים וחטפה כ-500 יהודים ואת מגיניהם. כולם היו מסודרים בשורה ונורו לתוך נהר הדנובה. בהזדמנות אחרת, יחידה בפיקודו של קון פרצה לסנטוריום, ושם, על פי הוראתו, נורו למוות 100 יהודים.
האב קון לא ברח מהעיר לפני המצור של הצבא האדום על בודפשט, הוא נשאר בעיר והמשיך בפעילות. כיתתו המשיכה במרדף אחרי יהודים ואחר אלו שהסתירו יהודים.
עם שחרור העיר בידי הסובייטים קון נעצר והואשם ב-500 מעשי רצח על ידי בית הדין העממי ההונגרי. במהלך משפטו, האב קון תיאר את פשעיו בפירוט, תוך שהוא מבטא גם חרטה.[דרושה הבהרה] הוא הורשע ונתלה בבודפשט ב-19 בספטמבר 1945.